van hekelgen
adas ii st
willem van molle plattijmake en jan loyman vettewarier die in
rechte betoghen hebben voer m hee den officiael van ludick te loeven
residende ende dair nae voer m he den psident ende raide van
brabant alse pcureurs der weduwen peters wilen vanden winckele sarde
overmids erfliken ende haefliken goeden achter den vors wilen petn
gebleven gelijc de vonissen bijde voirs heen gewesen dat clairlike
uutwisen ende begripen voe den voirs everarde begreren geloepen
hebben openbairlic geconsenteert ende overgegeven uut machte van
henrer vors pcuracien dat de vors everart zal mede toesien en
hulpen vorden de haeflike en erflike goede met gaders den sculden
der selver weduwen bij aflivich ende na henren man gebleven en
de pfijten dairaf trecken also zij dairaf ovcomen zijn geloven
dat zij hem in des voirscr steet gheen belet noch hynder doen
en zullen also vre hem dat aencleven mach Ende want de vors
weduwe des voirs wilen peters gecondempneert es geweest inden voirs
voniss ende in zeke costen van rechte daf zij ende henr pcurs mynlick
ovcomen zijn also zij zeiden met den vors everarde So hebben zij
openbairlic bekindt en bekynnen den vors everarde van dien costen noch
tachter en belanc te zijne boven tghene des zij noch vanden selven
costen betaelt hebben de some van xxi rijnsch gulden te xx stuvs tstuc
iii plc den stuv welke xxi rijnsch gulden den vors everarde
mids den overgevene vors met jairschaen also den voirs pcurs en
everarde bij eendrachte van hen zal duncken dienen betaelt zullen
wordden bijden selven pcurs oft den ghenen die de goede ten tijde
zijnde bezitten sullen cor roelants vos julii x